তাঁদের বিয়ে নিয়ে জল্পনা চলছে অনেক দিন ধরেই। ২০১৩ সালে ‘রামলীলা’ ছবিতে প্রথমবার একসঙ্গে কাজ করেছিলেন দীপিকা পাডুকোন এ রণবীর সিংহ। সম্পর্কের শুরু তখন থেকেই।
‘বাজিরাও মস্তানি’ (২০১৫) চলতি বছরের ‘পদ্মাবৎ’ ছবিতে কাজের সূত্রে যেন সেই সম্পর্ক আরও দৃঢ় হয় দীপিকা-রণবীরের। দু’জনের বাড়িতেও মেনে নিয়েছে তাঁদের সম্পর্ক, এমনটাই খবর।

এই বিষয়ে অন্যান্য খবর

রণবীর-দীপিকার বিয়ের ভেনুতে বিরাট চমক, বিরুষ্কার মতোই কি চমকে দেবেন তাঁরা
দুই রণবীরের মাঝে আটকে দীপিকার বিয়ে?


ফলে আর দেরি নয়। সর্বভারতীয় সংবাদমাধ্যমের এক সাক্ষাৎকারে রণবীর হালকা আভাসও দিয়েছিলেন কয়েক দিন আগে। কর্মজীবন ও ব্যক্তিগত জীবনে ‘ব্যালান্স’ করছেন এখন থেকেই, এমনটাই বলেছিলেন অভিনেতা।
এক বিনোদন ম্যাগাজিনে গত মাসের সংখ্যায় খবর প্রকাশিত হয় যে, চলতি বছরের নভেম্বরের ১০ তারিখ বিয়ের দিন ঠিক হয়েছে। অনুষ্ঠানের জন্য ভাবা হয়েছিল উদয়পুর প্যালেস।
কিন্তু সম্প্রতি একটি খবরে জানা গিয়েছে যে, বিয়ে হবে ইতালির লেক কোমো অঞ্চলে। আল্পসের পাদদেশের এই হ্রদ অঞ্চল খুবই মনোরম এবং বর-কনে দুজনেরই পছন্দের জায়গা।